open-index/open-wikipedia-markdown huggingface dataset:
Στάδιο της Μπιέλσκο-Μπιάουα

Το **Στάδιο της Μπιέλσκο-Μπιάουα** (πολωνικά: Stadion Miejski w Bielsku-Białej) είναι στάδιο ποδοσφαίρου στην Μπιέλσκο-Μπιάουα της Πολωνίας. Είναι η έδρα της Ποντμπεσκίτζιε Μπιέλσκο-Μπιάουα (από το 1999) και της ΜΚΣ Σταλ Μπιέλσκο-Μπιάουα.

Το στάδιο είναι επίσης γνωστό ως **Στάδιο Ποντμπεσκίτζιε Μπιέλσκο-Μπιάουα** (Stadion Podbeskidzia Bielsko-Biała). Μερικές φορές το στάδιο ονομάζεται **Στάδιο BBOSiR**, από τον διαχειριστή της εγκατάστασης, αλλά στην πραγματικότητα το προαναφερθέν όνομα αναφέρεται στο στάδιο στη οδό Μουίνσκα (Młyńska) 52 στην Μπιέλσκο-Μπιάουα.

## Ιστορία
Το στάδιο χτίστηκε το 1927, ανακατασκευάστηκε 30 χρόνια αργότερα και ξαναχτίστηκε το 2015. Τώρα το γήπεδο χρησιμοποιείται αποκλειστικά για το ποδόσφαιρο, αν και στο παρελθόν είχε αθλητικό στίβο. Τον Αύγουστο του 2012, το γήπεδο υπέστη νέα ανακατασκευή, που κόστισε 75 εκατομμύρια ζλότι. Το στάδιο ολοκληρώθηκε τον Ιούνιο του 2015 (αν και άνοιξε επίσημα τον Οκτώβριο του 2016) και η χωρητικότητά του αυξήθηκε σε 14.993 θέσεις.

## Παραπομπές


## Εξωτερικοί σύνδεσμοι
* Προφίλ γηπέδου στο stadiony.net (πολωνικά)

Μπιελσκο Μπιαουα Σταδιο
Κατηγορία:Κτίρια και κατασκευές στην Μπιέλσκο-Μπιάουα
NGC 5114

Ο **[[Νέος Γενικός Κατάλογος|NGC]] 5114** είναι φακοειδής γαλαξίας που απέχει περίπου 170 εκατομμύρια έτη φωτός και βρίσκεται στον αστερισμό Κένταυρο. Τον ανακάλυψε ο αστρονόμος Τζων Χέρσελ (John Herschel) στις 3 Ιουνίου 1836.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κένταυρος (αστερισμός)
5114
46828
-05-32-006
NGC 7064

Ο **[[Νέος Γενικός Κατάλογος|NGC]] 7064** είναι ραβδωτός σπειροειδής γαλαξίας ο οποίος απέχει περίπου 35 εκατομμύρια έτη φωτός και βρίσκεται στον αστερισμό Ινδό. Η διάμετρός εκτιμάται στα 51 χιλιάδες έτη φωτός και τον ανακάλυψε ο αστρονόμος Τζων Χέρσελ στις 8 Ιουλίου 1834.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Ινδός (αστερισμός)
7064
66836
NGC 4019

O **[[Νέος Γενικός Κατάλογος|NGC]] 4019** (ή **IC 755**) είναι ραβδωτός σπειροειδής γαλαξίας ο οποίος απέχει περίπου 60 εκατομμύρια έτη φωτός και βρίσκεται στον αστερισμό Κόμη Βερενίκης. Ανήκει στο Σμήνος γαλαξιών της Παρθένου.

Πρώτος τον ανακάλυψε ο αστρονόμος Τζων Χέρσελ (John Herschel) στις 23 Απριλίου 1832 ενώ αργότερα παρατήρησε τον γαλαξία αυτόν και ο Λιούις Α. Σουίφτ (Lewis A. Swift) στις 20 Απριλίου 1889.

## Υπερκαινοφανής
To 1999 παρατηρήθηκε ο υπερκαινοφανής **SN 1999an** (τύπου ΙΙ).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κόμη Βερενίκης
4019
37912
07001
00755
Κατηγορία:Σμήνος της Παρθένου
+02-31-014
NGC 7085

Ο **[[Νέος Γενικός Κατάλογος|NGC]] 7085** είναι σπειροειδής γαλαξίας ο οποίος απέχει περίπου 365 εκατομμύρια έτη φωτός και βρίσκεται στον αστερισμό Πήγασο. Τον ανακάλυψε ο αστρονόμος Άλμπερτ Μαρτ (Albert Marth) στις 3 Αυγούστου 1864.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Πήγασος (αστερισμός)
7085
66926
+01-55-001
NGC 7059

Ο **[[Νέος Γενικός Κατάλογος|NGC]] 7059** είναι σπειροειδής γαλαξίας ο οποίος απέχει περίπου 70 εκατομμύρια έτη φωτός και βρίσκεται στον αστερισμό Ταώ. Τον ανακάλυψε ο αστρονόμος Τζων Χέρσελ (John Herschel) στις 22 Ιουλίου 1835.

## Παραπομπές


## Αναφορές

Κατηγορία:Σπειροειδείς γαλαξίες
Κατηγορία:Ταώς (αστερισμός)
7059
66784
NGC 7095

Ο **[[Νέος Γενικός Κατάλογος|NGC]] 7095** είναι ραβδωτός σπειροειδής γαλαξίας που απέχει περίπου 115 εκατομμύρια έτη φωτός και βρίσκεται στον αστερισμό Οκτάς. Τον ανακάλυψε ο αστρονόμος Τζων Χέρσελ (John Herschel) την 21η Σεπτεμβρίου 1837.

## Παραπομπές


## Αναφορές

Κατηγορία:Ραβδωτοί σπειροειδείς γαλαξίες
Κατηγορία:Οκτάς (αστερισμός)
7095
67546
Κρεανσέ (Κοτ-ντΌρ)

Το **Κρεανσέ** (γαλλικά: *Créancey*) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Κρητικός Σιδηρόδρομος

Η ιδέα της κατασκευής ενός **κρητικού σιδηροδρόμου** έχει εκφραστεί και επανέλθει πολλές φορές από τον 19ο αιώνα μέχρι σήμερα. Η ιδιαίτερη γεωγραφία της Κρήτης, η οποία εκτείνεται κατά μήκος του άξονα ανατολής-δύσης, και ταυτόχρονα το γεγονός ότι η πλειοψηφία του πληθυσμού κατοικεί πλησίον των βόρειων ακτών του νησιού, δημιουργούν ιδιαίτερο ενδιαφέρον σχετικά με τα πιθανά κοινωνικά οφέλη ενός σιδηροδρόμου. Μέχρι σήμερα ωστόσο η μικρή οικονομία του νησιού λειτούργησε ανασταλτικά στη κατασκευή σπουδαίων έργων υποδομής, μεταξύ των οποίων και του σιδηροδρόμου.

## Ιστορία
Η πρώτη φορά που αναφέρθηκε ο κρητικός σιδηρόδρομος στον δημόσιο λόγο ήταν το 1893, όταν ο Οθωμανός Γενικός Διοικητής Kρήτης, Μαχμούτ Τζελάλ, υποσχέθηκε μεταξύ διάφορων εκσυγχρονιστικών έργων στο νησί και την κατασκευή ενός κρητικού σιδηροδρόμου.

Το 1895 προτάθηκε μετά από περιοδεία στη Κρήτη του Βέλγου προξένου στην Αθήνα Λουίς Ροσέλ, του μηχανικού Σαββάκη και κλιμακίου ξένων και ντόπιων μηχανικών, η κατασκευή σιδηροδρόμου από τα Χανιά στο Ηράκλειο και στη συνέχεια κατευθυνόμενη νότια προς τη Μεσαρά. Το τελευταίο, δηλαδή ένα σχέδιο σύνδεσης του Ηρακλείου με τη Μεσαρά επανήλθε και το 1903, ωστόσο κανένα από αυτούς τους σχεδιασμούς δεν προχώρησε. Το 1913 υποβλήθησαν δύο προτάσεις για σιδηρόδρομο στην πεδιάδα της Μεσαράς και παράλληλη κατασκευή τραμ στα Χανιά, με την συμμετοχή Γάλλων τεχνοκρατών.

Το 1922 εγκαινιάζεται η μία και μοναδική σιδηροδρομική γραμμή που λειτούργησε ποτέ στη Κρήτη, η Σιδηροδρομική Γραμμή Ηρακλείου Κρήτης - Λατομείου Εσταυρωμένου. Η γραμμή είχε εξ' ολοκλήρου βιομηχανική χρήση και συγκεκριμένα κατασκευάστηκε με σκοπό τη μεταφορά φυσικών και τεχνητών λίθων για την κατασκευή του λιμανιού του Ηρακλείου. Είχε μήκος 6 χιλιομέτρων και παρέμεινε σε λειτουργία μέχρι το 1937.

Μεταπολεμικά το σχέδιο του κρητικού σιδηροδρόμου επανήλθε επί κυβερνήσεως Κωνσταντίνου Μητσοτάκη, με πρόταση κατασκευής σιδηροδρόμου υψηλής ταχύτητας, κατά μήκος της βόρειας ακτής. Το 2000 εγκρίθηκαν δύο μελέτες από τον δήμαρχο Ηρακλείου, Κώστα Ασλάνη, η πρώτη σχετική με τη κατασκευή προαστιακού σιδηροδρόμου από Ηράκλειο προς Ρέθυμνο και Χανιά, και η δεύτερη, την ανάπτυξη δύο σιδηδοδρομικών γραμμών στο Ηράκλειο, από το Παγκρήτιο Στάδιο προς τη πλατεία Λιονταριών και το αεροδρόμιο Νίκος Καζαντζάκης και η δεύτερη από το κέντρο του Ηρακλείου προς την Κνωσσό.

Το 2008 με την ανακοίνωση κατασκευής νέου αεροδρομίου στο Καστέλλι Πεδιάδος τέθηκε παράλληλη πρόταση και εκπόνηση μελέτης της Περιφέρειας Κρήτης σχετικά με τη κατασκευή σιδηροδρομικής γραμμής μήκους 40 χλμ. με σκοπό τη σύνδεση του Ηρακλείου με το νέο αεροδρόμιο.
## Παραπομπές


Κατηγορία:Σιδηροδρομικές γραμμές στην Κρήτη
Μπάλτζα Σερρών

Η **Μπάλτζα** ή **Μπαλτζί Μαχαλέ** είναι πρώην οικισμός στον σημερινό Δήμο Ηρακλείας της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν σε απόσταση περίπου 1 χλμ. βόρεια από το Ποντισμένο Σερρών.

## Ιστορία

### Οθωμανική περίοδος
Κατά την περίοδο της Οθωμανικής Αυτοκρατορίας, ανήκε διοικητικά στον Καζά των Σερρών του Σαντζακίου των Σερρών του Βιλαετίου της Θεσσαλονίκης. Η ονομασία Μπαλτζί προέρχεται από τη λέξη *«bal»* που στην τουρκική γλώσσα σημαίνει μέλι, και το επίθημα *«-ci»* που δηλώνει επάγγελμα ή ενασχόληση — όπως στα ελληνικά θα λέγαμε *«μελισσάς»* ή *«μελισσοκόμος»*. Στη δημογραφική μελέτη *«[[Le Courrier d'Orient (εφημερίδα της Κωνσταντινούπολης)|Εθνογραφία των Βιλαετίων Αδριανούπολης, Μοναστηρίου και Θεσσαλονίκης]]»* που εκδόθηκε το 1878 στην Κωνσταντινούπολη, εκτιμάται ότι το 1873 ο οικισμός αποτελούνταν από 12 σπίτια και 40 κατοίκους. Σε χάρτη του Γενικού Επιτελείου Στρατού της Ελλάδας που εκδόθηκε το 1878, ο οικισμός αποτυπώθηκε ανατολικά της παλιάς λίμνης Μπουτκόβου, με ονομασία *Μπαλτσί Μαχαλάς*. Την ίδια περίοδο, σύμφωνα με εθνογραφικά στοιχεία για το σαντζάκι των Σερρών από δύο Σλάβους μελετητές, το 1878 στο *Μπαλτζί-Μαχάλ (Balgje Mahal)* υπήρχαν 13 σπίτια και 40 κάτοικοι. Το 1889, ο Στέφαν Βέρκοβιτς στο έργο *«Τοπογραφικό-Εθνογραφικό Σκίτσο της Μακεδονίας»*, με στατιστικά στοιχεία της περιόδου 1857-1883, σημείωσε το *Μπαλτζί-Μαχαλέ* ως ένα χωριό με 18 σπίτια. Σύμφωνα με τη μελέτη *«La Macédoine et sa Population Chrétienne»* του Βούλγαρου Ντίμιταρ Μπρανκόφ, το 1904 ζούσαν εκεί 42 κάτοικοι. Στην *«Εθνολογική Στατιστική των Βιλαετίων Θεσσαλονίκης και Μοναστηρίου»* του Αθανάσιου Χαλκιόπουλου που εκδόθηκε το 1910 στην Αθήνα, αναφέρεται ότι ο οικισμός είχε 30 μουσουλμάνους κατοίκους. Τέλος, σε υπολογισμούς που εξέδωσε το έτος 1919 η Επιτελική Υπηρεσία του Ελληνικού Στρατού, προ του 1912 αναφέρονται 156 μουσουλμάνοι κάτοικοι.

### Σύγχρονη ιστορία
Με το τέλος των Βαλκανικών Πολέμων, ο οικισμός περιήλθε στην ελληνική επικράτεια και κατά την ελληνική απογραφή του 1913 ήταν κατεστραμμένος και ακατοίκητος. Στη *«Γεωργική Έρευνα της Μακεδονίας»* του 1914, ο οικισμός αναφέρεται ως *Μπαλτζί*, με καλλιεργούμενη έκταση το έτος 1913 μόλις 150 στρεμμάτων. Το 1920 ο κατεστραμμένος οικισμός προσαρτήθηκε στη νεοσύστατη κοινότητα Τζουμαγιάς (Ηράκλεια), μαζί με τα χωριά Αλή Πασσά (Νεοχώρι), Γενή Μαχαλέ, Δολάπ (Σαρακατσαναίικο), Ερνή-Κιόι (Ποντισμένο), Ορμανλή (Δασοχώρι), Τσαβδάρ (Ψωμοτόπι) και Χαζνατάρ (Χρυσοχώραφα).****** Το ίδιο έτος καταργήθηκε και τυπικά, οπότε και δεν καταγράφηκε στην ελληνική απογραφή του 1920. Το 1968 με το ΦΕΚ 146Α΄/6-7-1968, το τοπωνύμιο του πρώην οικισμού μετονομάστηκε σε *«Μελίσσια».***** Σήμερα δεν εντοπίζονται ερείπια ή άλλα ίχνη του οικισμού και στη θέση του υπάρχουν αγροκτήματα.

## Πληθυσμός

 χαρακτηρίζεται ως *κατεστραμμένο και ακατοίκητο*.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Ηρακλείας
Επιγραφή Προειδοποίησης του Ναού

thumb|Η επιγραφή στη σημερινή της τοποθεσία.
[thumb|Θραύσμα της επιγραφής στο [Μουσείο του Ισραήλ.]]
Η **Επιγραφή Προειδοποίησης του Ναού** κρεμόταν κατά μήκος του δρυφάκτου, δηλαδή του πέτρινου φράγματος που διέσχιζε την εξωτερική αυλή, έξω από το Ιερό του Δευτέρου Ναού στην Ιερουσαλήμ. Έχουν βρεθεί δύο από αυτές τις πλάκες. Η επιγραφή ήταν μια προειδοποίηση προς τους ειδωλολάτρες επισκέπτες του ναού να μην προχωρήσουν περαιτέρω. Τόσο οι ελληνικές όσο και οι λατινικές επιγραφές στο κιγκλίδωμα του ναού χρησίμευαν ως προειδοποιήσεις προς τους ειδωλολάτρες επισκέπτες να μην μεταβούν υπό την απειλή της θανατικής ποινής.

Μια πλήρης πλάκα ανακαλύφθηκε το 1871 από τον Σαρλ Σιμόν Κλερμόν-Γκαννώ, στη σχολή αντ-Νταουανταρίγια ακριβώς έξω από την Πύλη αλ-Ατίμ στο Όρος του Ναού, και δημοσιεύτηκε από τον Οργανισμό Εξερεύνησης της Παλαιστίνης. Μετά την ανακάλυψη της επιγραφής, κατασχέθηκε από τις οθωμανικές αρχές και σήμερα βρίσκεται στα Αρχαιολογικά Μουσεία Κωνσταντινουπόλεως. Ένα τμήμα μιας λιγότερο καλοφτιαγμένης εκδοχής της επιγραφής βρέθηκε το 1936 από τον Τζον Χένρυ Άιλιφ κατά την ανασκαφή ενός νέου δρόμου έξω από την Πύλη των Λεόντων της Ιερουσαλήμ· φυλάσσεται στο Μουσείο του Ισραήλ.

## Επιγραφή
Η πινακίδα φέρει την ακόλουθη επιγραφή στα ελληνικά:

## Παραπομπές


Κατηγορία:Τέχνεργα
Ιερά Μητρόπολις Σαράντα Εκκλησιών

Η **Ιερά Μητρόπολις Σαράντα Εκκλησιών** είναι μια επαρχία (Μητρόπολη) του Οικουμενικού Πατριαρχείου. Η επισκοπή, ιστορικά υπήρχε έως το 1923 με ιστορική έδρα της τις Σαράντα Εκκλησίες.

Ο τίτλος του *Σαράντα Εκκλησιών, Υπερτίμου και Εξάρχου πάσης Θράκης* αποδίδεται πλέον σε τιτουλάριους επισκόπους του Πατριαρχείου. 

Μητροπολίτης Σαράντα Εκκλησιών σήμερα είναι από το 2021 ο Ανδρέας (Σοφιανόπουλος).

## Ιστορικά στοιχεία
Τον 10ο αιώνα αναφέρεται στην περιοχή η Επισκοπή Σκοπέλου, υπαγόμενη στη Μητρόπολη Αδριανουπόλεως. Η περιοχή καταλήφθηκε από τους Οθωμανούς περί το 1365, ενώ η πόλη των Σαράντα Εκκλησιών αναφέρεται για πρώτη φορά τον 15ο αιώνα. Η Μητρόπολη Σαράντα Εκκλησιών δημιουργήθηκε από την Ιερά Σύνοδο του Οικουμενικού Πατριαρχείου τον Μάιο του 1906, με απόσπαση από την Μητρόπολη Αδριανουπόλεως. Συνόρευε βόρεια με την Μητρόπολη Σηλύμνου (Σλίβεν) της Βουλγαρίας και την Μητρόπολη Σωζοαγαθουπόλεως ως το 1913, ανατολικά με την Μητρόπολη Βιζύης, νότια και δυτικά με την Μητρόπολη Αδριανουπόλεως.

Εκτός από τις Σαράντα Εκκλησίες, περιελάμβανε τους οικισμούς Σκοπός (*Üsküp*), Ευκάρπιο (*Armağan*), Κουγιούνδερε, Κουγιούν Κιαβούρ (*Koyunbaba*), Πέτρα (*Kayalı*), Σκόπελος (*Yoğuntaş*), Βουνάρ Χισάρ (*Pınarhisar*), Γέννα (*Kaynarca*), Σκεπαστό (*Yenice*), Κουρούντερε (*Kurudere*) και Γιανδζηκλάρ (*Ataköy*).

Στις Σαράντα Εκκλησίες χτίστηκε το 1829 ο Ναός της Κοιμήσεως της Θεοτόκου (Μητροπολιτικός), το 1858 ο Ναός των Αγίων Πάντων και το 1859 ο Ναός των Σαράντα Μαρτύρων. Ο βουλγαρικός στρατός κατέλαβε την περιοχή τον Μάρτιο του 1913 και την ήλεγχε ως τον Ιούλιο του ίδιου έτους, οπότε ανακτήθηκε από τους Οθωμανούς. Η περιοχή κατελήφθη στις 14 Ιουλίου του 1920 από τον ελληνικό στρατό και προσαρτήθηκε επισήμως στο Βασίλειο της Ελλάδας στις 28 Ιουλίου 1920. Μετά την Μικρασιατική Καταστροφή και την υπογραφή της Ανακωχής των Μουδανιών, τον Οκτώβριο του 1922 η περιοχή εκκενώθηκε από τον ελληνικό στρατό και με την ανταλλαγή πληθυσμών Ελλάδας-Τουρκίας και από τον Ορθόδοξο πληθυσμό της και παραδόθηκε στην Τουρκία στις 12 Νοεμβρίου 1922. Έκτοτε δεν υπάρχει καθόλου Ορθόδοξος πληθυσμός στα εδάφη της Μητρόπολης.

Το 1922 η Βουλγαρική Εξαρχία ίδρυσε την «Μητρόπολη Λόζεγκραντ» (το βουλγαρικό όνομα της πόλης) και τοποθετούσε Μητροπολίτες ως το 1938. Το Οικουμενικό Πατριαρχείο τοποθέτησε μετά τη Μικρασιατική Καταστροφή εκ νέου Μητροπολίτη Σαράντα Εκκλησιών μόλις το 1996. 

### Επισκοπικός κατάλογος

#### Βουλγαρική Εξαρχία
Μητροπολίτες Λόζενγκραντ της Βουλγαρικής Εξαρχίας διετέλεσαν:

## Παραπομπές


## Πηγές
*  
* 

Σαραντα

Μητροπολη
Πάβεου Γιαν Σαπιέχα

[μικρογραφία| Προτομή στο Παλάτι Κρασίνσκι στο [Ουρσίνουφ.]]
Ο **Πάβεου Γιαν Σαπιέχα** (Paweł Jan Sapieha) (1609 - 30 Δεκεμβρίου 1665) ήταν Πολωνός-Λιθουανός ευγενής και Μεγάλος Χετμάνος της Λιθουανίας και Βοεβόδας του Βίλνιους από το 1656. Προηγουμένως, ήταν Βοεβόδας του Βίτεμπσκ από το 1646, Μεγάλος Ποντστόλι της Λιθουανίας από το 1645, Μεγάλος Χετμάνος από το 1645, Ταμίας της Σιαουλιάι από το 1657 έως το 1660 και Ταμίας του Κόμπριν το 1657-1665.

## Βιογραφία

## ''Κατακλυσμός'' του Χένρικ Σιενκιέβιτς
Ο χαρακτήρας του Σαπιέχα παρουσιάστηκε στο μυθιστόρημα *[[Κατακλυσμός (μυθιστόρημα)|Κατακλυσμός]]* του Χένρικ Σιενκιέβιτς με εξιδανικευμένο τρόπο, παραλείποντας εντελώς κάθε εχθρότητα με τον Χετμάνο Γκοσιέφσκι. Τα πραγματικά αισθήματα του Ιωάννη Β΄ Καζίμιρ της Πολωνίας για τον Σαπιέχα δεν συμπεριλήφθηκαν επίσης. Ο Σαπιέχα απεικονίστηκε ως ένας άψογος ήρωας στο μυθιστόρημα, αν και για ενάμιση μήνα μετά τη Συνθήκη του Κεντάινιαϊ σχεδίαζε να απευθυνθεί στον Κάρολο Ι΄ Γουσταύο για προστασία. Εγκατέλειψε αυτή την επιλογή μόνο μετά από προσεκτική εξέταση και ανάλυση των συμφερόντων του. Στο μυθιστόρημα, ο Σαπιέχα είναι επίσης ενεργός ιδρυτής της Συνομοσπονδίας του Τισόφτσε.

## Μνήμη
Σε ανάμνηση της απελευθέρωσης του Λούμπλιν από τη σουηδική κατοχή στις 12 Απριλίου 1656, ένας από τους δρόμους του Λούμπλιν πήρε το όνομά του (ul. Jana Sapiehy).

## Παραπομπές



Κατηγορία:Πολωνοί ευγενείς
Κατηγορία:Λιθουανοί ευγενείς
Κατηγορία:Κοσμικοί γερουσιαστές της Πολωνικής-Λιθουανικής Κοινοπολιτείας
Κατηγορία:Μεγάλοι Χετμάνοι του Μεγάλου Δουκάτου της Λιθουανίας
Κατηγορία:Βοεβόδες του Βίλνιους
Παβεου Γιαν
Μάχη του Σομπότα

Η **Μάχη του Σομπότα** ήταν μάχη που έλαβε χώρα κοντά στο Σομπότα της σημερινής Πολωνίας, στις 23 Αυγούστου 1655, μεταξύ των στρατών της Πολωνικής-Λιθουανικής Κοινοπολιτείας από τη μια και της Σουηδικής Αυτοκρατορίας από την άλλη.

Αφού ο Κάρολος Ι΄ Γουσταύος εισχώρησε στην Πολωνία, στρατοπέδευσε στο Κόουο. Εκεί, ο Σουηδός βασιλιάς δέχθηκε εκπροσώπους από τον Ιωάννη Β΄ Καζίμιρ της Πολωνίας σε μια προσπάθεια να κάνει συμφωνία για ειρήνη. Οι πολωνικές προσπάθειες ήταν μάταιες και ο Σουηδός βασιλιάς έκανε πορεία προς τη Βαρσοβία. Ο Ιωάννης Β΄ Καζίμιρ δημιούργησε έναν μικρό στρατό για να εμποδίσει τη σουηδική προέλαση ενώ αναζητούσε βοήθεια από άλλους ηγεμόνες. Οι δυνάμεις συγκρούστηκαν στις 23 Αυγούστου, με αποτέλεσμα τη σουηδική νίκη, καθώς οι πολωνικές δυνάμεις κατατροπώθηκαν μετά από σύντομες, αλλά έντονες μάχες.

Μετά τη μάχη, ο Κάρολος Ι΄ Γουσταύος άφησε την πλειοψηφία του στρατού του υπό τη διοίκηση του Στρατάρχη Άρβιντ Βίτενμπεργκ, ενώ ο ίδιος συνέχισε την πορεία του προς τη Βαρσοβία με περίπου 2.000 ιππείς και 1.200 πεζούς. Η Βαρσοβία έπεσε χωρίς αντίσταση στις 29 Αυγούστου.

## Παραπομπές


## Πηγές
* Svenskt Militärhistoriskt Bibliotek https://web.archive.org/web/20070807221545/http://www.smb.nu/svenskakrig/1655_1.asp (σουηδικά)
* Leszek Podhorodecki, *Rapier i koncerz*, Βαρσοβία 1985, , σελ. 247–248 (πολωνικά)

Κατηγορία:Μάχες του Κατακλυσμού (ιστορία)
Κατηγορία:Μάχες της Πολωνικής-Λιθουανικής Κοινοπολιτείας
Κατηγορία:Μάχες της Σουηδίας
Κατηγορία:Ιστορία του Βοεβοδάτου Λοτζ
Renault Suprastella

Το **Renault Suprastella** ήταν μεγάλο πολυτελές αυτοκίνητο που παρήχθη από τη Renault από το 1938 έως το 1942. Ήταν μια πολύ εκσυγχρονισμένη έκδοση του προκατόχου του, του Nervastella.

Στις αρχές της δεκαετίας του 1930, η Renault παρουσίασε πολλά μοντέλα με ονόματα που κατέληγαν σε "-stella", η οποία ήταν μια συνειδητή αναφορά στη λατινική λέξη για «αστέρι» και "suprastella σημαίνει «αστέρι πάνω».

## Περιγραφή
Το Suprastella προοριζόταν κυρίως ως μεγάλη λιμουζίνα, αν και κατασκευάζονταν και εκδόσεις καμπριολέ και κουπέ. Η πρόθεση ήταν να παραχθεί το αυτοκίνητο σε μορφή γυμνού πλαισίου για αφοσιωμένους κατασκευαστές αμαξωμάτων, ώστε να ταιριάζει στο δικό τους σώμα κατά παραγγελία: συνήθως το αυτοκίνητο είχε μήκος 5600 mm. Το αυτοκίνητο είχε σκοπό να αποδείξει ότι η Γαλλία μπορούσε ακόμα να κατασκευάζει πολυτελή αυτοκίνητα υψηλών προδιαγραφών, αλλά λόγω του τρόπου με τον οποίο εξελίχθηκε η ιστορία, το Suprastella ήταν η τελευταία αυτής της γραμμής και η Renault θα αναδυόταν από τον Δεύτερο Παγκόσμιο Πόλεμο ως κρατικός κατασκευαστής μικρών αυτοκίνητα. Μόνο από το 1951, η Renault θα επανερχόταν ξανά στη μεγάλη αγορά πολυτελών αυτοκινήτων, με το Renault Frégate.

Δύο αυτοκίνητα συναρμολογήθηκαν επίσης στο Λονδίνο της Αγγλίας.

Το Renault Suprastella ήταν πολύ μεγάλο και ακριβό, με κινητήρα V8. Αυτό τοποθέτησε το Suprastella στο υψηλότερο άκρο της κατηγορίας τιμών που καταλαμβανόταν, με τα "τυποποιημένα" αμαξώματα τους, από αυτοκινητοβιομηχανίες πολυτελείας όπως η Delage και η Delahaye, αν και οι αγοραστές αυτών των αυτοκινήτων είχαν συχνά αμάξωμα σχεδιασμένο ανεξάρτητα από ειδικούς κατασκευαστές αμαξωμάτων και μπορούσαν εύκολα να ξοδέψουν πολύ περισσότερα.

## Παραπομπές


Suprastella
Κατηγορία:Αυτοκίνητα πολυτελείας
Κατηγορία:Γαλλικά αυτοκίνητα
Renault Nervastella

Το **Nervastella** είναι μεγάλο αυτοκίνητο που κατασκευάστηκε από τη Renault μεταξύ του 1930 και του 1937. Χρησιμοποιήθηκε ως κρατικό αυτοκίνητο και οι φωτογραφίες του προέδρου της Γαλλικής Δημοκρατίας καθισμένος σε ένα Nervastella μπορούν επομένως να φανούν σε ειδησεογραφικές ταινίες από τα μέσα της δεκαετίας του 1930.

Κατασκευάστηκε ως μικρότερο αδερφάκι του μεγαλύτερου Renault Reinastella που είχε λανσαριστεί ένα χρόνο νωρίτερα. Ωστόσο, το Nervastella ήταν ένα πιο σύγχρονο όχημα.

## Βασικά στοιχεία
Το όχημα κινούνταν από έναν 8-κύλινδρο σε σειρά (I8) κινητήρα. Αρχικά, το Nervastella κυκλοφόρησε με έναν κινητήρα 4.241 κυβικών εκατοστών για τον οποίο αναφέρονταν ισχύς 100 PS (74 kW), που επιτυγχάνονταν στις εντυπωσιακά υψηλές τότε 3.300 στροφές ανά λεπτό. Το μέγεθος του κινητήρα αυξήθηκε στα 4.825 κυβικά εκατοστά το 1933 και αυξήθηκε ξανά, για το 1935, στα 5.448 κυβικά εκατοστά. Η αύξηση του 1933 δεν συνοδεύτηκε από καμία αύξηση της απαιτούμενης μέγιστης ισχύος για το τυπικό Nervastella, και ακόμη και η αύξηση της χωρητικότητας του κινητήρα το 1935 αύξησε οριακά μόνο την αναφερόμενη ισχύ στους 110 PS (81 kW).

Το όχημα κατασκευάστηκε αρχικά ως σεντάν, αλλά κατασκευάστηκαν επίσης τα στυλ αμαξώματος κουπέ και καμπριολέ. Στην παλέτα των εκδόσεων προστέθηκε και μια πιο οικονομική έκδοση, το Renault Nervahuit. Στη σειρά, το Nervastella τοποθετήθηκε ελαφρώς ψηλότερα από το ήδη μεγάλο Vivastella. Η παραγωγή θα συνεχιζόταν μέχρι το 1938, ενώ στη συνέχεια εκσυγχρονίστηκε σε μεγάλο βαθμό ως το Suprastella.

## Παραπομπές


## Βιβλιογραφία

* René Bellu: Toutes les Renault. Des origines à nos jours. Éditions Jean-Pierre Delville, Paris 1979, ISBN 2-85922-023-2, p. 96–140.
* Gilbert Hatry, Claude Le Maître: Dossiers Chronologiques Renault. Tome 5: 1924–1933. Editions Lafourcade, Paris 1981, ISBN 2-902667-06-X, p. 134–219.
* Gilbert Hatry, Claude Le Maître: Dossiers Chronologiques Renault. Tome 6: 1934–1934. Editions Lafourcade, Paris 1982, ISBN 2-902667-08-6, p. 30–115.

Frégate
Κατηγορία:Αυτοκίνητα πολυτελείας
Κατηγορία:Γαλλικά αυτοκίνητα
Σομπότα (Βοεβοδάτο Λοτζ)

Το **Σομπότα** (πολωνικά: Sobota, σημαίνει «Σάββατο») είναι χωριό του Πόβιατ Γουόβιτς, στο Βοεβοδάτο Λοτζ της κεντρικής Πολωνίας. Απέχει περίπου 7 χλμ. βορειοανατολικά του Μπιελάβι, 17 χλμ. δυτικά του Γουόβιτς και 40 χλμ. βόρεια της πρωτεύουσας του βοεβοδάτου, Λοτζ.

## Ιστορία
Το Σομπότα ήταν ιδιωτική εκκλησιαστική πόλη, που βρισκόταν διοικητικά στο Πόβιατ Όρουουφ του Βοεβοδάτου Γουεντσίτσα, στην Επαρχία Μείζονος Πολωνίας του Πολωνικού Στέμματος.

Το Σομπότα ήταν ο τόπος της Μάχης του Σομπότα (1655), όταν μια πολωνική δύναμη απέτυχε να αποκρούσει τον προελαύνοντα σουηδικό στρατό εισβολής.

## Παραπομπές


Κατηγορία:Χωριά της Πολωνίας
Κατηγορία:Βοεβοδάτο Λοτζ (1919-1939)
Κουιζρέ

Το **Κουιζρέ** (γαλλικά: *Cuiserey*, ) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Η κοινωνία του χιονιού

***Η κοινωνία του χιονιού*** (ισπ.  *La sociedad de la nieve*) είναι μια ισπανική δραματική ταινία του 2023, σε σκηνοθεσία και σενάριο του Τζ. A. Bayona, βασισμένη στο ομώνυμο βιβλίο του Pablo Vierci, το οποίο με τη σειρά του βασίζεται στο ομώνυμο ντοκιμαντέρ του Gonzalo Arijón που αφηγείται το ατύχημα της πτήσης 571 της Πολεμικής Αεροπορίας της Ουρουγουάης στην οροσειρά των Άνδεων το 1972. Στην ταινία πρωταγωνιστεί ο Enzo Vogrincic στον ρόλο του Numa Turcatti, ενός από τους μοιραίους επιβάτες της πτήσης.

Η ταινία έκανε πρεμιέρα στους κινηματογράφους της Ουρουγουάης στις 13 Δεκεμβρίου 2023 και στην Ισπανία δύο ημέρες αργότερα. Ομοίως, έκανε πρεμιέρα παγκοσμίως στις 4 Ιανουαρίου 2024 στην πλατφόρμα του Netflix. Επιλέχθηκε από την Ακαδημία Κινηματογραφικών Τεχνών και Επιστημών για να εκπροσωπήσει την Ισπανία στα Όσκαρ 2024 στην κατηγορία Καλύτερης Διεθνούς Ταινίας.

Προβλήθηκε στις 9 Σεπτεμβρίου 2023 στο Διεθνές Φεστιβάλ Κινηματογράφου Βενετίας. Την 1η Σεπτεμβρίου 2023, ο Τζ. Ο A. Bayona παρουσίασε την ταινία στους επιζώντες, τις οικογένειές τους και τις οικογένειες των νεκρών επιβατών του αεροσκάφους Fairchild FH-227D.

## Σενάριο
Όταν το αεροπλάνο της Ουρουγουάης που μετέφερε παίκτες από την ομάδα ράγκμπι Old Christians Club του Μοντεβιδέο συντρίβεται στην απομακρυσμένη καρδιά της οροσειράς των Άνδεων, οι επιζώντες αναγκάζονται να εξαρτώνται ο ένας από τον άλλον για να επιβιώσουν.

## Παραγωγή
Ο Μπαϊόνα ανακάλυψε το βιβλίο του Βιέρσι ενώ έκανε έρευνα για την ταινία του 2012 *[[The Impossible]]* και αγόρασε τα δικαιώματα του βιβλίου στο τέλος των γυρισμάτων. Οι σκηνοθέτες κατέγραψαν περισσότερες από 100 ώρες συνεντεύξεων με όλους τους ζωντανούς επιζώντες. 

Οι ηθοποιοί είχαν επαφή με τους επιζώντες και τις οικογένειες των θυμάτων.

Σε αντίθεση με τις ταινίες του 1976 και του 1993 –  και  , αντίστοιχα– η ταινία *The Snow Society* είναι η πρώτη προσαρμογή που χρησιμοποιεί τα πραγματικά ονόματα όλων των αποθανόντων επιβατών. 

## Κριτικές
Στον ιστότοπο συγκέντρωσης κριτικών Rotten Tomatoes, περίπου 90% από τις 87 κριτικές των κριτικών είναι θετικές, με μέση βαθμολογία 7,9/10. Η συναίνεση του ιστότοπου λέει: « *Η Εταιρεία του Χιονιού* φέρνει αριστοτεχνικές τεχνικές δεξιότητες στην ιστορία μιας πραγματικής τραγωδίας, αλλά κανένα από αυτό το θέαμα δεν βαρύνει το απλό και ισχυρό μήνυμά της».  Το Metacritic, το οποίο χρησιμοποιεί σταθμισμένο μέσο όρο, έδωσε βαθμολογία 71 στα 100 με βάση 30 κριτικούς, υποδεικνύοντας "γενικά ευνοϊκή".

## Παραπομπές


Κατηγορία:Δραματικές ταινίες
Κατηγορία:Ταινίες του 2023
Κατηγορία:Ισπανικές ταινίες
Κατηγορία:Ισπανικές δραματικές ταινίες
Κατηγορία:Ταινίες με μουσική σύνθεση Μάικλ Τζακίνο
Γιάννης Μιχαηλίδης (αποσαφήνιση)

Με το ελληνικό ονοματεπώνυμο **Γιάννης Μιχαηλίδης** μπορεί να αναφέρονται τα παρακάτω πρόσωπα: 
* Γιάννης Μιχαηλίδης, Έλληνας κομμουνιστής
* Γιάννης Μιχαηλίδης (αναρχικός), Έλληνας αναρχικός 
* Γιάννης Μιχαηλίδης (ποδοσφαιριστής), Έλληνας ποδοσφαιριστής
Βίσνιτς

Το **Βίσνιτς** (πολωνικά: Wiśnicz) είναι χωριό του Πόβιατ Γεντζέγιουφ, στο Βοεβοδάτο Τιμίου Σταυρού της νοτιοκεντρικής Πολωνίας. Απέχει περίπου 7 χλμ. δυτικά του Μαουόγκοστς, 21 7 χλμ. βορειοδυτικά του Γεντζέγιουφ και 33 7 χλμ. δυτικά της πρωτεύουσας του βοεβοδάτου, Κιέλτσε.

## Παραπομπές


Κατηγορία:Χωριά της Πολωνίας
Συνθήκη του Κεντάινιαϊ

Η **Συνθήκη του Κεντάινιαϊ** (λιθουανικά: Kėdainių sutartis, Josvainių aktas, σουηδικά: Freden i Kėdainiai), η οποία υπογράφηκε στις 17 Αυγούστου 1655, ήταν μια συμφωνία Σουηδικής Αυτοκρατορίας-Μεγάλο Δουκάτου της Λιθουανίας κατά τον Δεύτερο Βόρειο Πόλεμο. Μετά την αποφασιστική ήττα των πολωνικών δυνάμεων στη Μάχη του Ούιστσε στην οποία οι παλατίνοι του Πόζναν και του Κάλις παραδόθηκαν στη Σουηδία, ο Λιθουανός χετμάνος Γιάνους Ραντζίβιουου αποφάσισε να διακόψει τον πόλεμο. Στο Κεντάινιαϊ, δέχτηκε τη σουηδική προστασία. 

Η συνθήκη όριζε επίσης ότι η Πολωνική-Λιθουανική Κοινοπολιτεία δεν διαλύθηκε και ότι οι λιθουανικές δυνάμεις δεν θα πολεμούσαν τις πολωνικές δυνάμεις, αλλά το κείμενο της συνθήκης περιλάμβανε διαμαρτυρίες για την έλλειψη πολωνικής υποστήριξης. Στις 20 Οκτωβρίου, η συνθήκη αντικαταστάθηκε από την Ένωση του Κεντάινιαϊ, η οποία ένωσε το Μεγάλο Δουκάτο της Λιθουανίας με τη Σουηδική Αυτοκρατορία.

## Παραπομπές


Κατηγορία:Δεύτερος Βόρειος Πόλεμος
Κατηγορία:Συνθήκες της Σουηδικής Αυτοκρατορίας
Κατηγορία:Συνθήκες του Μεγάλου Δουκάτου της Λιθουανίας
Κατηγορία:Σχέσεις Λιθουανίας-Σουηδίας
Voyant Tools

μικρογραφία
Το **Voyant Tools** είναι μια εφαρμογή ανοιχτού κώδικα, βασισμένη στον ιστό για την εκτέλεση ανάλυσης κειμένου. Υποστηρίζει την επιστημονική ανάγνωση και ερμηνεία κειμένων ή σωμάτων κειμένων, ιδιαίτερα από μελετητές στις ψηφιακές ανθρωπιστικές επιστήμες, αλλά και από φοιτητές και το ευρύ κοινό. Μπορεί να χρησιμοποιηθεί για την ανάλυση διαδικτυακών κειμένων ή κειμένων που ανεβάζουν οι χρήστες. Το Voyant Tools διαθέτει μια μεγάλη, διεθνή βάση χρηστών: μόνο τον Οκτώβριο του 2016, ο κύριος διακομιστής της Voyant είχε 81.686 προβολές σελίδας από 156 χώρες, επικαλούμενος το εργαλείο 1.173.252 φορές.

Το Voyant Tools "σχεδιάστηκε για να βελτιώσει την ανάγνωση μέσω ελαφρών αναλύσεων κειμένου, όπως λίστες συχνότητας λέξεων, γραφήματα κατανομής συχνότητας και οθόνες KWIC." Η διεπαφή του αποτελείται από πίνακες που εκτελούν αυτές τις ποικίλες αναλυτικές εργασίες. Αυτά τα πλαίσια μπορούν επίσης να ενσωματωθούν σε εξωτερικά κείμενα ιστού (π.χ. ένα άρθρο ιστού θα μπορούσε να περιλαμβάνει ένα πλαίσιο Voyant που δημιουργεί ένα συννεφόλεξο από αυτό). Το βιβλίο *Hermeneutica: Computer-Assisted Interpretation in the Humanities* παρουσιάζει διαφορετικές προσεγγίσεις στην ανάλυση κειμένου χρησιμοποιώντας το Voyant Tools.

## Ιστορία
Το Voyant Tools αναπτύχθηκε από τους Στέφαν Σινκλέρ (ΜακΓκιλ) και Τζόφφρυ Ρόκουελ (Πανεπιστήμιο της Αλμπέρτα) και συνεχίζει να ενημερώνεται. Αναπτύχθηκε από προηγούμενα εργαλεία ανάλυσης κειμένου, συμπεριλαμβανομένων των HyperPo, Taporware και το TACT. Στους συντελεστές περιλαμβάνονται οι Άντριου ΜακΝτόναλντ, Cyril Briquet, Λίζα Γκόνταρντ και Mark Turcato.

## Εύρος Χρήσεων
Οι ερευνητές χρησιμοποίησαν τα εργαλεία του Voyant Tools για να αναλύσουν κείμενα σε ένα ευρύ φάσμα πλαισίων, όπως λογοτεχνία, διδασκαλία γλωσσών, υγειονομική περίθαλψη, και αρχιτεκτονική συστημάτων. Περιγράφοντας προσεγγίσεις για τη μελέτη του Διαδικτύου με χρήση web scraping, ο Black σημείωσε ότι "το έργο Voyant Tools είναι μια εξαιρετική πηγή για να μάθετε για τα είδη δεδομένων που μπορούν να εξαγάγουν οι ανθρωπιστές από πηγές του Διαδικτύου, επειδή ήδη υποστηρίζει την εξαγωγή κειμένου από ιστοσελίδες."

Μια σειρά από διεθνή έργα ψηφιακών ανθρωπιστικών επιστημών εκτελούν το Voyant Tools στους δικούς τους διακομιστές. Αυτά περιλαμβάνουν το γαλλικό έργο Huma-Num, το ιταλικό CNR ILC και το γερμανικό έργο DARIAH-DE.

## Εξωτερικοί σύνδεσμοι
* Voyant Tools
* Αποθετήριο Voyant Tools στο GitHub

## Παραπομπές


Κατηγορία:Λογισμικό ανοικτού κώδικα
Γιώργος Αποστολάκης

Ο **Γιώργος Αποστολάκης** (Ερέτρια Λάρισας, 1954) είναι Έλληνας δικαστικός και νομικός, πρώην βουλευτής Επικρατείας με το πολιτικό κόμμα Νίκη.

## Βιογραφικό
Γεννήθηκε το 1954 στην Ερέτρια Λάρισας, με καταγωγή από τον Νομό Τρικάλων. Σπούδασε στην Νομική Σχολή του Αριστοτελείου Πανεπιστημίου Θεσσαλονίκης και ακολούθησε δικαστική καριέρα. Το 1983 έγινε πάρεδρος πρωτοδικείου και το 1985 Πρωτόδικης. Το 1998, ανήλθε στην θέση του Προέδρου των Πρωτοδικών, και το 2003 έγινε Εφέτης. Ακολούθως, το 2012 έγινε Πρόεδρος των Εφετών. Το 2016, ορίστηκε Αρεοπαγίτης, και το 2020 ανέλαβε την Αντιπροεδρία του Αρείου Πάγου ενώ παράλληλα ανέλαβε και Πρόεδρος του Α2 Πολιτικού Τμήματος του Δικαστηρίου. Αποχώρησε από το δικαστικό σώμα το 2021, λόγω συνταξιοδότησης.

Στις βουλευτικές εκλογές του Ιουνίου 2023 εξελέγη βουλευτής Επικρατείας με τη «Νίκη».  Στις 2 Δεκεμβρίου 2024, παραιτήθηκε από την θέση και παρέδωσε την έδρα στο κόμμα. Στην έδρα που εγκατέλειψε, τον διαδέχθηκε ο Αθανάσιος Ρακοβαλής.

## Παραπομπές


Κατηγορία:Έλληνες δικαστικοί
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τη Νίκη
Ασπασία Κουρουπάκη

Η **Ασπασία Κουρουπάκη** (Αθήνα, 1976) είναι Ελληνίδα βιολόγος - υγειονομικός, εκπαιδευτικός και πολιτικός, βουλευτής Β1΄ Βορείου Τομέα Αθηνών με την Νίκη από τις εκλογές του Ιουνίου 2023. Κατάγεται από την Κρήτη.

## Βιογραφία

Γεννήθηκε στην Αθήνα το 1976, ενώ κατάγεται από την Κρήτη. Σπούδασε βιολογία στο Εθνικό και Καποδιστριακό Πανεπιστήμιο Αθηνών, καθώς και αποφοίτησε από την Σχολή Ιατρικών Εργαστηρίων του Πανεπιστημίου Δυτικής Αττικής. Στις εκλογές του Μαΐου 2023 ήταν υποψήφια βουλευτής στην περιφέρεια Β1΄ Βορείου Τομέα Αθηνών ερχόμενη πρώτη στην σταυροδοσία, με 3.806 σταυρούς, αποτυγχάνοντας να εκλεγεί καθώς το κόμμα έλαβε πανελλαδικά ποσοστό μικρότερο του 3%. Στις εκλογές του Ιουνίου 2023, εξελέγη βουλευτής Β1΄ Βορείου Τομέα Αθηνών. Στο κοινοβούλιο, συμμετέχει στην ειδική μόνιμη Επιτροπή Έρευνας και Τεχνολογίας, και στην Επιτροπή Βιβλιοθήκης της Βουλής.

## Παραπομπές


Κατηγορία:Έλληνες βιολόγοι
Κατηγορία:Έλληνες εκπαιδευτικοί
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Βουλευτές Β1΄ Βόρειου Τομέα Αθηνών
Κατηγορία:Βουλευτές εκλεγμένοι με τη Νίκη
Φρεμανεζουμάμπη

Η **φρεμανεζουμάμπη** αποτελεί μονοκλωνικό αντίσωμα το οποίο χρησιμοποιείται για τη θεραπεία της ημικρανίας σε ενήλικες. Διατίθεται υπό το εμπορικό όνομα AJOVY και χορηγείται υποδορίως. Η φρεμανεζουμάμπη ανταγωνίζεται τον συνδέτη του πεπτιδίου που σχετίζεται με το γονίδιο της καλσιτονίνης για τη σύνδεση με τον CGRP υποδοχέα. 

## Παραπομπές
Ανδρέας Βορύλλας

Ο **Ανδρέας Βορύλλας** (1965) είναι Έλληνας επιχειρηματίας και πολιτικός, βουλευτής Β2΄ Δυτικού Τομέα Αθηνών με τη Νίκη από τις εκλογές του Ιουνίου 2023. Κατάγεται από τα Καλάβρυτα.

## Βιογραφία

Γεννήθηκε στην Αυστραλία το 1965, με καταγωγή από τα Καλάβρυτα. Υπήρξε μέλος του ΔΣ του Ατρόμητου την περίοδο της συγχώνευσης με την Χαλκηδόνα. Στις εκλογές του Μαΐου 2023 ήταν υποψήφιος βουλευτής στην περιφέρεια Β2΄ Δυτικού Τομέα Αθηνών ερχόμενος πρώτος στην σταυροδοσία, με 1.813 σταυρούς, αποτυγχάνοντας να εκλεγεί καθώς το κόμμα έλαβε πανελλαδικά ποσοστό μικρότερο του 3%. Στις εκλογές του Ιουνίου 2023, εξελέγη βουλευτής Β2΄ Δυτικού Τομέα Αθηνών. Στο κοινοβούλιο, συμμετέχει στην Επιτροπή του Απολογισμού και του Γενικού Ισολογισμού του Κράτους και Ελέγχου της Εκτέλεσης του Προϋπολογισμού του Κράτους, στην διαρκή Επιτροπή Οικονομικών Υποθέσεων, και στην διαρκή Επιτροπή Μορφωτικών Υποθέσεων.

## Παραπομπές


Κατηγορία:Έλληνες επιχειρηματίες
Κατηγορία:Βουλευτές Β2΄ Δυτικού Τομέα Αθηνών
Κατηγορία:Βουλευτές εκλεγμένοι με τη Νίκη
Νίκος Βρεττός

Ο **Νίκος Βρεττός** (Αθήνα, 1965) είναι Έλληνας πολιτικός, βουλευτής Β3΄ Νοτίου Τομέα Αθηνών με την Νίκη από τις εκλογές του Ιουνίου 2023. Κατάγεται από την Κέα.

Στις 27 Σεπτεμβρίου 2025, ο Νίκος Βρεττός διεγράφη από την κοινοβουλευτική ομάδα της Νίκης.

## Παραπομπές

Κατηγορία:Δημοτικοί Σύμβουλοι ανά την Ελλάδα
Κατηγορία:Βουλευτές Β3΄ Νότιου Τομέα Αθηνών
Κατηγορία:Βουλευτές εκλεγμένοι με τη Νίκη
Κατηγορία:Έλληνες βουλευτές διαγραφέντες
Τάσος Οικονομόπουλος

Ο **Τάσος Οικονομόπουλος** (Κηφισιά Αθηνών, 19 Αυγούστου 1962) είναι Έλληνας δικηγόρος και πολιτικός, βουλευτής Α΄ Ανατολικής Αττικής με την Νίκη από τις εκλογές του Ιουνίου 2023. Κατάγεται από την Λαύκα Κορινθίας.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Πανεπιστημίου της Χαϊδελβέργης
Κατηγορία:Δημοτικοί Σύμβουλοι ανά την Ελλάδα
Κατηγορία:Βουλευτές Α΄ Ανατολικής Αττικής
Κατηγορία:Βουλευτές εκλεγμένοι με τη Νίκη
21 Σάβατζ

Ο **Σέγια Μπιν Αμπραχαμ-Τζόζεφ** (*Shéyaa Bin Abraham-Joseph*, γεννημένος στις 22 Οκτωβρίου 1992), γνωστός επαγγελματικά ως **21 Σάβατζ** (*21 Savage*), είναι Βρετανοαμερικανός ράπερ. Γεννημένος στο Λονδίνο και μεγαλωμένος στην Ατλάντα της Τζόρτζια, ξεκίνησε τη δισκογραφική του καριέρα το 2013. Το πρωτοποριακό του έργο - το συνεργατικό εκτεταμένο έργο (EP) με τον παραγωγό δίσκων Metro Boomin με τίτλο *Savage Mode* (2016) - έφτασε στο νούμερο 23 του ''Billboard'' 200. Τα κύρια σινγκλ του, "X" (με το Future ) και "No Heart" κατατάχθηκαν στα 40 κορυφαία του ''Billboard'' Hot 100 . Αργότερα το ίδιο έτος, έφτασε σε περαιτέρω αναγνώριση για την εμφάνισή του ως guest στο σινγκλ του Drake " Sneakin". Στη συνέχεια υπέγραψε συμβόλαιο ηχογράφησης με την Epic Records τον Ιανουάριο του 2017.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ράπερ
Λάρι Χολμς

Ο **Λάρι Χολμς** (αγγλ.: Larry Holmes), (γεννηθείς στις 3 Νοεμβρίου 1949) είναι Αμερικανός πρώην επαγγελματίας πυγμάχος που αγωνίστηκε από το 1973 έως το 2002 και ήταν παγκόσμιος πρωταθλητής βαρέων βαρών από το 1978 έως το 1985. Συχνά θεωρείται ένας από τους μεγαλύτερους πυγμάχους βαρέων βαρών όλων των εποχών.    Μεγάλωσε στο Ίστον της Πενσυλβάνια, γεγονός που οδήγησε να έχει το παρατσούκλι στην πυγμαχία «**Ο δολοφόνος του Ίστον**».

Το αριστερό direct του Χολμς συχνά βαθμολογείται μεταξύ των καλύτερων στην ιστορία της πυγμαχίας.  Εκτός από την κατοχή του τίτλου βαρέων βαρών WBC από το 1978 έως το 1983, ο Χολμς κατείχε το περιοδικό *Ring* και τους τίτλους βαρέων βαρών από το 1980 έως το 1985  και τον εναρκτήριο τίτλο βαρέων βαρών της IBF από το 1983 έως το 1985  

Ο Χολμς κέρδισε τους πρώτους 48 επαγγελματικούς του αγώνες, συμπεριλαμβανομένων των νικών επί των Κεν Νόρτον (που νίκησε το 1978 για το πρωτάθλημα WBC), Μοχάμεντ Άλι, Έρνι Σέιβερς, Μάικ Γουίβερ, Τζέρι Κούνεϊ, Τιμ Γουίδερσπουν, Καρλ Γουίλιαμς Μάρβις Φρέιζερ. Ο Χολμς έμεινε με μια νίκη λιγότερο από το ρεκόρ καριέρας του Ρόκι Μαρτσιάνο με 49–0 όταν έχασε από τον Μάικλ Σπινκς σε μια ανατροπή το 1985. Ο Χολμς αποσύρθηκε αφού έχασε από την ρεβάνς από τον Σπινκς την επόμενη χρονιά, αλλά έκανε επανειλημμένες επιστροφές. Ήταν ανεπιτυχής σε τέσσερις περαιτέρω προσπάθειες επιστροφής (έναντι του Μάικ Τάισον το 1988, του Εβάντερ Χόλιφιλντ το 1992, του Ολίβερ Μακόλ το 1995 και του Μπράιαν Νίλσεν το 1997) για να ανακτήσει μια παραλλαγή του τίτλου στα βαρέα. Ο Χολμς αγωνίστηκε για τελευταία φορά το 2002, σε ηλικία 52 ετών, εναντίον του Έρικ Ές και τελείωσε την καριέρα του επιτυχαίνοντας ρεκόρ 69 νίκες και 6 ήττες, με όλες του τις ήττες να είναι από αγώνες διεκδίκησης του παγκόσμιου τίτλου. 

Ο Χολμς κατατάσσεται συχνά ως ένας από τους μεγαλύτερους μποξέρ βαρέων βαρών όλων των εποχών  και έχει εισαχθεί τόσο στο International Boxing Hall of Fame όσο και στο World Boxing Hall of Fame. Είναι ο μόνος μπόξέρ που νίκησε τον Μοχάμεντ Άλι με διακοπή και ο τελευταίος εν ζωή που νίκησε τον Άλι.

## Παραπομπές


Κατηγορία:Αμερικανοί πυγμάχοι
Ted 2

Το ***Ted 2*** είναι Αμερικανική κωμική ταινία φαντασίας σε σκηνοθεσία από τον Σεθ ΜακΦάρλαν, ο οποίος έγραψε το σενάριο μαζί με τους Άλεκ Σάλκιν και Γουέλεσλι Γουάιλντ. Είναι συνέχεια της ταινίας του 2012 *[[Ted (ταινία)|Ted]]*. Πρωταγωνιστούν οι ΜακΦάρλαν, Μαρκ Γουόλμπεργκ, Αμάντα Σάιφρεντ, Τζιοβάνι Ριμπίζι, Τζέσικα Μπαρθ, Τζον Σλάτερι και Μόργκαν Φρίμαν.

Η κύρια φωτογραφία έλαβε μέρος από τον Ιούλιο μέχρι τον Νοέμβριο του 2014. Το *Ted 2* κυκλοφόρησε στις Ηνωμένες Πολιτείες Αμερικής, από την Universal Pictures. Αν και απέτυχε στο να φτάσει την κριτική και εμπορική επιτυχία της πρώτης ταινίας, ήταν και πάλι εισπρακτική επιτυχία, εισπράττοντας $215.9 εκατομμύρια παγκοσμίως και έχοντας στοιχήσει $68 εκατομμύρια.

Τον Ιανουάριο του 2024 έκανε πρεμιέρα μια πρίκουελ τηλεοπτική σειρά στο Peacock.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2015
Κατηγορία:Ted (franchise)
Κατηγορία:Ταινίες σίκουελ
Κατηγορία:Αμερικανικές σατιρικές ταινίες
Κατηγορία:Ταινίες συσχετιζόμενες με ναρκωτικά
Κατηγορία:Ταινίες τοποθετημένες στην Βοστώνη
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στην Βοστώνη
Κατηγορία:Ταινίες γυρισμένες στη Νέα Υόρκη
Κατηγορία:Ταινίες παραγωγής Universal Pictures
Κατηγορία:Αμερικανικές ταινίες της δεκαετίας 2010
Δέσποινα Χατζηβασιλείου-Τσοβίλη

Η **Δέσποινα Χατζηβασιλείου-Τσοβίλη** (Αθήνα, 28 Φεβρουαρίου 1967) είναι η Γενική Γραμματέας της Κοινοβουλευτικής Συνέλευσης του Συμβουλίου της Ευρώπης (PACE). Εκλέχτηκε στη θέση αυτή τον Ιανουάριο του 2021 από τα μέλη της Συνέλευσης για πενταετή θητεία που άρχισε την 1η Μαρτίου 2021 και διευθύνει μια πολυεθνική Γραμματεία περίπου 80 υπαλλήλων με έδρα το Στρασβούργο. Είναι η πρώτη γυναίκα που κατέχει τη θέση από τότε που δημιουργήθηκε η Συνέλευση το 1949 και το πρώτο πρόσωπο ελληνικής υπηκοότητας.

## Καριέρα
Η Χατζηβασιλείου-Τσοβίλη γεννήθηκε το 1967 στην Αθήνα, είναι παντρεμένη και έχει δύο παιδιά. Εργάστηκε στην Κοινοβουλευτική Συνέλευση του Συμβουλίου της Ευρώπης για 21 χρόνια πριν από την εκλογή της, επικεφαλής των γραμματειών των Επιτροπών Παρακολούθησης και Πολιτικών Υποθέσεων της Συνέλευσης.  Ξεκίνησε την καριέρα της στο Συμβούλιο της Ευρώπης το 1993 στην Ευρωπαϊκή Επιτροπή Ανθρωπίνων Δικαιωμάτων και έχει επίσης εργαστεί για τη γραμματεία του εκτελεστικού του οργάνου, του Συμβουλίου Υπουργών.

Σε ηλεκτρονική επιστολή κινήτρων που δημοσιεύτηκε πριν από την εκλογή της στη Κοινοβουλευτική Συνέλευση, η Χατζηβασιλείου-Τσοβίλη ανέφερε ότι οι προτεραιότητές της ως Γενικής Γραμματέως θα είναι η μεταρρύθμιση της Συνέλευσης για να ενισχύσει τον αντίκτυπό της στα 46 κράτη μέλη, αξιοποιώντας τις συνέργειες με τα εθνικά κοινοβούλια, εκσυγχρονίζοντας τις μεθόδους εργασίας και κάνοντας καλύτερη χρήση του δυναμικού του Συμβουλίου της Ευρώπης στο σύνολό του.

Είναι δικηγόρος και κάτοχος διδακτορικού διπλώματος δικαίου από το Ευρωπαϊκό Πανεπιστημιακό Ινστιτούτο στη Φλωρεντία της Ιταλίας, όπου υπηρέτησε επίσης ως ερευνητική βοηθός του Ιταλού καθηγητή Νομικής, Αντόνιο Κασέσε, του πρώτου προέδρου του Διεθνούς Ποινικού Δικαστηρίου για την πρώην Γιουγκοσλαβία και πρώτου προέδρου της Επιτροπής κατά των βασανιστηρίων του Συμβουλίου της Ευρώπης. Πριν από αυτό, σπούδασε νομικά στο Πανεπιστήμιο Αθηνών. Μιλά αγγλικά, γαλλικά και ιταλικά ενώ στο παρελθόν έχει διδάξει κλασική κιθάρα.

## Παραπομπές


## Εξωτερικοί σύνδεσμοι
*Δέσποινα Χατζηβασιλείου-Τσοβίλη
Πάξαμος

Ο **Πάξαμος** ήταν ένας αρχαίος Έλληνας συγγραφέας της Ελληνιστικής περιόδου. Έγραψε ένα βιβλίο μαγειρικής (*Περί Μαγειρικής*) και ένα βιβλίο γεωργίας (*Περί Γεωργίας*). Ο Αθήναιος ο Ναυκρατίτης, ένας άλλος Έλληνας συγγραφέας, ανάφερε τον Πάξαμο μια φορά στο βιβλίο του *[[Δειπνοσοφισταί]]*. Ο Πάξαμος ήταν πιθανόν ο εφευρέτης των "παξιμαδιών", ψωμάκια κατασευασμένα απο κριθάρι που ονομάστηκαν απο αυτόν. Το όνομά του αναφέρεται και στα *[[Γεωπονικά]]*, ένα Βυζαντινό βιβλίο αγροτικής.

## Παραπομπές


## Πηγές
*
*
*

Κατηγορία:Αρχαίοι Έλληνες
Γεμινιανός

Ο **Άγιος Γεμινιανός** γνωστός ως **Άγιος του Σεν Τζιμινιάνο** ήταν Διάκονος του 4ου αιώνα μ.Χ. που έγινε επίσκοπος την Μόντενα. Το όνομα του καταγράφεται για πρώτη φορά όταν συμμετείχε σε μιά Σύνοδο που συγκάλεσε ο Αμβρόσιος Μεδιολάνων, το όνομα του δείχνει ότι ήταν μέλος της Ρωμαϊκής Συγκλήτου. Δεν υπάρχουν πληροφορίες από τους σύγχρονους βιογράφους σχετικά με τα πρώτα χρόνια της ζωής του. Την εποχή που ο Αθανάσιος Αλεξανδρείας εξορίστηκε στην Γαλλία πέρασε από την Μόντενα και δέχτηκε ευγενική φιλοξενία από τον Γεμινιανό, ο Ιωάννης ο Χρυσόστομος δέχτηκε την ίδια υποδοχή. Ο Άγιος Γεμινιανός καταπολέμησε τις αιρέσεις όπως ο Αρειανισμός και ο Ιοβινιανισμός μέχρι τον θάνατο του (31 Ιανουαρίου 397). Τα ίχνη της λατρείας του είναι παρόντα στην Μόντενα σε όλες τις εποχές, πάνω από τον τάφο του αναγέρθηκε εκκλησία που εξελίχθηκε στον σημερινό Καθεδρικό ναό της πόλης, έξω από το αρχαίο κέντρο. Η πόλη της Μόντενα καταγράφεται πολλές φορές στα έγγραφα ως *"Σίβιτας Τζεμινιάνα"*. Σε έγγραφο του 12ου αιώνα καταγράφεται η μετάφραση για την τελετή αναγνώρισης του Γεμινιανού ως Αγίου (30 Απριλίου 1106), (7 Οκτωβρίου 1106), στις τελετές ήταν παρόντες ο Πάπας Πασχάλης Β΄ και ο Ματθίλδη της Κανόσα. Ο Πάπας Λούκιος Γ΄ τον καθιέρωσε ξανά αργότερα ως Άγιο στον δρόμο του προς την Βερόνα (12 Ιουλίου 1184). Ο λαός της Μόντενα τον λατρεύει για την επέμβαση του σε πολλά θαύματα, ιδιαίτερα την διάσωση της πόλης όταν επιτέθηκαν οι Ούννοι του Αττίλα. Ο Άγιος Γεμινιανός εμφανίζεται στην τέχνη της Μόντενα, έξω από τα τείχη κρατάει έναν καθρέφτη στον οποίο απεικονίζεται η Παναγία, σε άλλες απεικονίσεις καλμάρει την θάλασσα από τρικυμία ή εξορκίζει την κόρη του Ιοβιανού. Ο Άγιος Γεμινιανός λατρεύεται επίσης ως πολιούχος και σε μεγάλες πόλεις της Τοσκάνης όπως το Σαν Τζιμινιάνο και το Ποντρεμόλι. Μια εκκλησία του Αγίου Γεμινιανού ανηγέρθη στην κεντρική πλατεία της Βενετίας απέναντι από την Βασιλική του Αγίου Μάρκου, την κατεδάφισε ο Ναπολέων Βοναπάρτης (1807) για να διαμορφώσει την δυτική πλευρά της πλατείας.

## Παραπομπές



## Πηγές

*Ekkart Sauser (1999). "Geminianus von Modena". In Bautz, Traugott (ed.). Biographisch-Bibliographisches Kirchenlexikon (BBKL) (in German)

Κατηγορία:Επίσκοποι της Μόντενα
Sirena (υποβρύχιο)

Το ***Sirena*** ήταν ένα από τα δώδεκα υποβρύχια της ομώνυμης κλάσης που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930.

## Περιγραφή

Τα υποβρύχια της κλάσης *Sirena* ήταν βελτιωμένες και μεγαλύτερων διαστάσεων εκδοχές των προγενέστερων σκαφών της κλάσης *[[Υποβρύχιο κλάσης Argonauta|Argonauta]]*. Είχαν εκτόπισμα 691&nbsp;t (680&nbsp;LT) στην επιφάνεια και 850&nbsp;t (837&nbsp;LT) σε κατάδυση. Είχαν μήκος 61,5&nbsp;m, πλάτος 5,7&nbsp;m και βύθισμα 4,7&nbsp;m. Το πλήρωμά τους αποτελούνταν από 45 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντηζελοκινητήρες των 675&nbsp;bhp, ενώ σε κατάδυση το έργο αυτό αναλάμβανε ηλεκτροκινητήρας μέγιστης ισχύος 400&nbsp;hp. Η μέγιστη ταχύτητα πλεύσης στην επιφάνεια έφθανε τους 14&nbsp;kn και σε βύθιση 7,5&nbsp;kn. Αντίστοιχα στην επιφάνεια η ακτίνα δράσης ανέρχονταν σε  με ταχύτητα πλεύσης 8&nbsp;kn ενώ σε βύθιση ήταν  με ταχύτητα πλεύσης 4&nbsp;kn.

Διέθεταν έξι τορπιλοσωλήνες των 533&nbsp;mm, τέσσερις στην πλώρη και δύο στην πρύμνη και έφεραν δώδεκα τορπίλες. Επίσης είχαν ένα πυροβόλο των 100&nbsp;mm με το οποίο μπορούσαν να πλήξουν στόχους στην επιφάνεια. Αντιαεροπορική προστασία παρείχαν δύο ή τέσσερα πολυβόλα των 13,2&nbsp;mm.

## Επιχειρησιακή ιστορία

Η ναυπήγηση του *Sirena* άρχισε το 1931 στις εγκαταστάσεις της Cantieri Riuniti dell'Adriatico (CRDA) στο Μονφαλκόνε (Monfalcone). Καθελκύστηκε 26&nbsp;Ιανουαρίου 1933 και ολοκληρώθηκε το επόμενο έτος.

## Παραπομπές


## Βιβλιογραφία
* 
*
*
*

Κατηγορία:Υποβρύχια κλάσης Sirena
Κατηγορία:Ιταλικά υποβρύχια του Β΄ Παγκοσμίου Πολέμου
Τζέρεμι Άλεν Γουάιτ

Ο **Τζέρεμι Άλεν Γουάιτ** (γεννημένος στις 17 Φεβρουαρίου 1991) είναι Αμερικανός ηθοποιός. Επαιξε τον Φίλιπ "Λιπ" Γκαλάγκερ στην κωμική-δραματική σειρά *[[Shameless]]* (2011-2021) και τον σεφ Κάρμεν "Κάρμι" Μπερζατό στην κωμική-δραματική σειρά *[[The Bear]]* (2022-παρόν). Για το τελευταίο, έλαβε βραβείο Έμι και δύο Χρυσές Σφαίρες.

Ο Γουάιτ έχει επίσης εμφανιστεί στη σειρά θρίλερ *Homecoming* (2018) και σε ταινίες όπως *οι Afterschool* (2008), *Bad Turn Worse* (2013), *After Everything* (2018), *The Rental* (2020), *Fremont* (2023) και *[[Σιδερένια Γροθιά]]* (2023).

## Πρώιμη ζωή
Ο Τζέρεμι Άλεν Γουάιτ γεννήθηκε στο Μπρούκλιν της Νέας Υόρκης στις 17 Φεβρουαρίου 1991, όπου και μεγάλωσε, στη γειτονιά Κάρολ Γκάρντενς,  με γονείς του τους Ελόις Ζίγκλερ και Ρίτσαρντ Γουάιτ.  Η μητέρα του είναι από τη Βόρεια Καρολίνα. Κατά τη διάρκεια του δημοτικού σχολείου, ο Γουάιτ ήταν χορευτής μπαλέτου, τζαζ και κλακετών. Όταν μπήκε σε ένα νέο γυμνασιακό πρόγραμμα χορού στην ηλικία των 13, αποφάσισε να ακολουθήσει την ηθοποιία . Σπούδασε στην Επαγγελματική Σχολή Παραστατικών Τεχνών στη γειτονιά Χελς Κίτσεν του Μανχάταν.

## Καριέρα
Ο Γουάιτ ανέλαβε τους πρώτους του ρόλους το 2006, πρώτα στην ταινία *Beautiful Ohio* και έπειτα στη σειρά *Conviction*.  Το 2011, απέκτησε τον ρόλο που τον έκανε γνωστό, ως Φίλιπ "Λιπ" Γκάλαχερ στη σειρά *[[Shameless]]* της εταιρείας παραγωγής Showtime.  Εμφανίστηκε επίσης στην σειρά *Homecoming* το 2018. 

Το 2022, ο Γουάιτ επιλέχθηκε για τον πρωταγωνιστικό ρόλο της σειράς *The Bear* του Hulu . Υποδύεται τον ανήσυχο αλλά έξυπνο νεοϋορκέζο σεφ Κάρμεν «Κάρμι» Μπερζάτο, ο οποίος επιστρέφει στη γενέτειρά του, το Σικάγο, για να σώσει το αποτυχημένο εστιατόριο του αποθανόντος αδερφού του. Για να προετοιμαστεί για τον ρόλο, παρακολούθησε μαθήματα στο Ινστιτούτο Μαγειρικής Εκπαίδευσης μαζί με την συμπρωταγωνίστριά του, Άγιο Εντέμπιρι.  Ο ρόλος του χάρισε ένα τηλεοπτικό βραβείο Critics' Choice Καλύτερου Ηθοποιού σε Κωμική Σειρά, δύο Χρυσές Σφαίρες Καλύτερου Ηθοποιού σε τηλεοπτική σειρά μιούζικαλ ή κωμωδία και ένα βραβείο Screen Actors Guild για εξαιρετική ερμηνεία από άνδρα ηθοποιό σε κωμική σειρά . Κέρδισε ένα βραβείο Έμμυ Ζώνης Υψηλής Τηλεθέασης για εξαιρετικό πρωταγωνιστικό ρόλο σε κωμική σειρά το 2023. 

## Άλλα εγχειρήματα
Τον Ιανουάριο του 2024, ο Γουάιτ έγινε παγκόσμιος πρεσβευτής για τα εσώρουχα Calvin Klein .  Για τη διαδικτυακή καμπάνια του οίκου, φόρεσε τη συλλογή ανδρικών εσωρούχων Άνοιξη 2024, και η διαφήμιση απέφερε 12,7 εκατομμύρια δολάρια σε αξία απήχησης στα μέσα σε λιγότερο από 48 ώρες. 

## Προσωπική ζωή
Ο Γουάιτ παντρεύτηκε την ηθοποιό Άντισον Τίμλιν στις 18 Οκτωβρίου 2019.  Έχουν δύο κόρες, γεννημένες τον Οκτώβριο του 2018 και τον Δεκέμβριο του 2020.   Η Τίμλιν υπέβαλε αίτηση διαζυγίου τον Μάιο του 2023.  Αργότερα το ίδιο έτος, ο Γουάιτ άρχισε να βγαίνει με την Ισπανίδα ποπ τραγουδίστρια Rosalía.  

## Φιλμογραφία

### Κινηματογράφος

### Τηλεόραση

## Βιβλιογραφικές αναφορές

## Εξωτερικοί σύνδεσμοι

* 

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
NGC 4497

Ο **[[Νέος Γενικός Κατάλογος|NGC]] 4497** είναι φακοειδής γαλαξίας που απέχει περίπου εξήντα εκατομμύρια έτη φωτός και βρίσκεται στον αστερισμό Παρθένο. Τον ανακάλυψε ο αστρονόμος Ουίλιαμ Χέρσελ (William Herschel) στις 15 Μαρτίου 1784 και εκ νέου ο Άρνολντ Σβάσμαν (Arnold Schwassmann) στις 8 Νοεμβρίου 1900. Ο NGC 4497 ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Παρθένος (αστερισμός)
4497
41457
07665
03452
Κατηγορία:Σμήνος της Παρθένου
Μεσόδερμα

Το **μεσόδερμα** είναι εξειδικευμένος εμβρυϊκός ιστός που δημιουργείται κατά τη διάρκεια των πρώτων τεσσάρων εβδομάδων της εγκυμοσύνης, από το επιβλάστιο και μαζί του δημιουργούνται και άλλοι δυο ιστοί: το εξώδερμα και το ενδόδερμα. Ο ρόλος του μεσοδέρματος είναι να σχηματίσει την καρδιά, τα νεφρά, τα οστά, τους χόνδρους, τους μύες, τα αιμοσφαίρια και άλλα στοιχεία.

Κατηγορία:Εμβρυολογία
Κατηγορία:Αναπτυξιακή βιολογία